|  |
| --- |
|  ΕΛΛΗΝΙΚΗ ΔΗΜΟΚΡΑΤΙΑ ΥΠΟΥΡΓΕΙΟ ΠΑΙΔΕΙΑΣ, ΕΡΕΥΝΑΣ ΚΑΙ ΘΡΗΣΚΕΥΜΑΤΩΝ----- |
| ΠΕΡΙΦΕΡΕΙΑΚΗ Δ/ΝΣΗ Π. & Δ. ΕΚΠ/ΣΗΣ ΠΕΛΟΠΟΝΝΗΣΟΥΔ/ΝΣΗ Β/ΘΜΙΑΣ ΕΚΠ/ΣΗΣ Ν. ΑΡΓΟΛΙΔΑΣΓΡΑΦΕΙΟ Δ.Ε. ΑΡΓΟΛΙΔΑΣΓΕΝΙΚΟ ΛΥΚΕΙΟ ΑΓΙΑΣ ΤΡΙΑΔΑΣ----- | **Αγία Τριάδα,** 16 Απριλίου 2019 **Aρ. Πρωτ: 87** |
| Αγία Τριάδα,Ναυπλίου  | Μιδέας21055 |
| e-mail :  | mail@lyk-ag-triad.arg.sch.gr |
| Τηλέφωνο: | 27520 44862 |
| Fax :  | 27520 44502 |

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

Το **ΓΕΝΙΚΟ ΛΥΚΕΙΟ ΑΓΙΑΣ ΤΡΙΑΔΑΣ** μετά από σχετική απόφαση του Συλλόγου Διδασκόντων θα πραγματοποιήσει ημερήσια εκπαιδευτική εκδρομή στον Πόρο σύμφωνα με την αριθμ. 33120/ΓΔ4/28-02-2017 Υπουργική Απόφαση.

**1.ΣΤΟΙΧΕΙΑ ΚΑΙ ΟΡΟΙ ΕΚΔΡΟΜΗΣ**

Ημερ/νια : **Παρασκευή 10-05-2019**

Αριθμός μαθητών: **63**

Αριθμός συνοδών Καθηγητών: **Τέσσερις (4)**

Μέσον : Λεωφορείο ή λεωφορεία για μεταφορά **67** επιβατών

Αναχώρηση, επιστροφή: Όπως στο παρακάτω πρόγραμμα.

* 8.30 Αναχώρηση από τον αύλειο χώρο του σχολείου με λεωφορεία
* 10.30 Άφιξη στον Πόρο
* 10.30-11.30 Εκπαιδευτική επίσκεψη στο Αρχαιολογικό Μουσείο
* 11.30-13.30 Εκπαιδευτική επίσκεψη στην Ι.Μ. Ζωοδόχου Πηγής
* 13.30-16.30 Ελεύθερος χρόνος, Φαγητό
* 16.30-17.30 Περιήγηση σε ιστορικά κτίρια της πόλης
* 17.30 Αναχώρηση για Αγία Τριάδα
* 19.30 Άφιξη στην Αγία Τριάδα
1. **2**. **Aσφάλεια:** Συνιστάται ασφάλεια μαθητών (δε θεωρείται υποχρεωτική).

**3**.**Ιδιωτικό συμφωνητικό**: σε δυο πρωτότυπα, με αρίθμηση σελίδων, τα οποία θα υπογραφούν από τα δυο μέρη και στη συνέχεια θα θεωρηθούν από ΔΟΥ.

**4**. **Προσφορά και Δικαιολογητικά : να κατατεθούν υποχρεωτικά και εμπρόθεσμα, όπως προαναφέρθηκαν**. Η εκπρόθεσμη κατάθεση της προσφοράς, η μη κατάθεση όλων των απαιτούμενων δικαιολογητικών, η παράλειψη αναφοράς του συνολικού κόστους στην προσφορά, επιφέρουν αποκλεισμό από τη διαδικασία αξιολόγησης.

**5**.**Αποδείξεις**, θα εκδοθούν οι προβλεπόμενες νομότυπες αποδείξεις για τα ποσά που θα καταβληθούν.

**Καλούνται οι ενδιαφερόμενοι,** ταξιδιωτικά γραφεία και λοιποί δικαιούχοι, που κατέχουν άδεια λειτουργίας σε ισχύ, αποδέχονται και μπορούν να ανταποκριθούν απολύτως, στους απαράβατους όρους της παρούσης, να καταθέσουν στο Σχολείο, κλειστές , σφραγισμένες προσφορές ,σε επίσημο έντυπο με όλα τα διακριτικά στοιχεία και αριθμούς της επιχείρησης ή του ιδιοκτήτη, όπως είναι καταγεγραμμένοι στα μητρώα του ΕΟΤ, ή του Υπουργείο Μεταφορών. Η προσφορά θα συνοδεύεται από τα δικαιολογητικά που παρακάτω αναφέρονται.

**Δικαιολογητικά:** Οι προσφορές θα συνοδεύονται από υπεύθυνη δήλωση, ότι οι υποψήφιοι κατέχουν δελτίο ΚΤΕΟ σε ισχύ. Στην υπεύθυνη δήλωση των ταξιδιωτικών γραφείων θα δηλώνεται επιπλέον ότι κατέχουν και ειδικό σήμα σε ισχύ.

 Αν υπάρχουν μεταφορικά μέσα μισθωμένα από άλλη επιχείρηση, θα αναφερθούν με δήλωση από τον ανάδοχο τα πλήρη επίσημα στοιχεία του εκμισθωτή, μέχρι την ημερομηνία διεξαγωγής της εκδρομής.

**Οικονομικά στοιχεία** : Θα περιγράφονται οι οικονομικές απαιτήσεις, για όλες τις υπηρεσίες, αναλυτικά, συμπεριλαμβανομένου ΦΠΑ , το συνολικό κόστος και το αναλογούν κόστος ***ανά άτομο****.*

Αν η μετακίνηση των καθηγητών είναι δωρεάν, αυτό θα δηλώνεται στην προσφορά και δεν θα επιβαρύνει τους μαθητές.

**Προκαταβολή:** Εάν ζητείται, να αναφέρεται το απαιτούμενο ποσό. Να αναφερθούν οι απαιτούμενες οικονομικές απαιτήσεις, αν η εκδρομή αναβληθεί ή ματαιωθεί μετά την υπογραφή του συμφωνητικού.

Αντίγραφο της προσφοράς θα υποβληθεί και σε ηλεκτρονική μορφή σε c.d., στον ίδιο κλειστό φάκελο.

**Υποβολή προσφορών μέχρι Παρασκευή 19/04/2019** και **ώρα 12.00μμ**. Oι φάκελοι όταν παραληφθούν, θα πρωτοκολληθούν στην εξωτερική τους επιφάνεια και θα αναγραφεί η ώρα παραλαβής.

**Η παραλαβή και το άνοιγμα των προσφορών**, από την επιτροπή θα γίνει την **Παρασκευή** **19/04/2019, ώρα 12.30 μμ**, παρουσία των ενδιαφερομένων που επιθυμούν να παρίστανται. Στους παριστάμενους υποψήφιους επιδεικνύονται για να διαπιστώσουν αν είναι πρωτοκολλημένοι οι φάκελοι, αν είναι κλειστοί και απαραβίαστοι, αν εμπεριέχουν όλα τα δικαιολογητικά, και ότι  **είναι συμπληρωμένο το συνολικό κόστος στις προσφορές.** Στη συνέχεια οι υποψήφιοι αποχωρούν. Η αξιολόγηση θα γίνει σε κλειστή συνεδρίαση της επιτροπής του Σχολείου, την ίδια ημέρα ή σε άλλη συνεδρίαση.

**Ο διαγωνισμός είναι μειοδοτικός** και θα κατακυρωθεί υπέρ του μειοδότη, υπό την προϋπόθεση ότι από την προσφορά του, θα προκύπτει ότι μπορεί να ανταποκριθεί απολύτως στους όρους της παρούσης και ότι έχει υποβάλει τα απαιτούμενα δικαιολογητικά.

Οι προσφορές και η πράξη αξιολόγησης και κατάταξης των υποψηφίων (υπογεγραμμένη) , θα δημοσιευτούν στην ιστοσελίδα του Σχολείου. Προφορική ενημέρωση, για τα αποτελέσματα της αξιολόγησης δεν θα γίνει προς τους υποψηφίους. Μετά την δημοσίευση θα δοθεί προθεσμία δυο ημερών, για υποβολή ενστάσεων για την εγκυρότητα της αξιολόγησης και στη συνέχεια θα δημοσιευτεί η απόφαση και η τελική πράξη ανάθεσης.

**Απευθείας ανάθεση:**Εάν δεν υποβληθούν τρεις προσφορές, θα γίνει απευθείας ανάθεση.

Καμία προφορική διαπραγμάτευση, προ ή μετά την ανάθεση, δεν είναι αποδεκτή, όλα τα αιτήματα διευκρινίσεων, επί της πρόσκλησης, θα υποβάλλονται γραπτώς.

Προφορική αμφισβήτηση, των όρων της παρούσης, προειδοποιήσεις για ενστάσεις, προσφυγές ή διασπορά φημών, απόπειρα δυσφήμησης ή επηρεασμού της επιτροπής, μπορεί να προκαλέσουν ζήτημα αποκλεισμού.

H παρούσα διαβιβάζεται στη Δ/νση Δ.Ε Αργολίδας για δημοσίευση στην ιστοσελίδα της Δ/νσης.

 Η Διευθύντρια

 Άννα Φωτοπούλου